|  |  |
| --- | --- |
| Numri i lëndës: | 2019:283999 |
| Datë: | 28.01.2020 |
| Numri i dokumentit:  | 00791135 |

**P.nr. 1128/19**

**NË EMËR TË POPULLIT**

**GJYKATA THEMELORE NË PEJË-Departamenti i përgjithshëm**, gjyqtari Shaqë Curri, me pjesëmarrjen e bashkëpunëtores profesionale Selvane Bukleta, në çështjen penale ndaj të pandehurit B B nga fsh. R K-P, për shkak të veprës penale mos evitimi i rrezikut nga neni 362 par. 1 të KPRK-së, sipas aktakuzës së Prokurorisë Themelore në Pejë Departamenti për krime të përgjithshme, PP/II.nr.2662/19 të datës 29.11.019 duke vendosur në lidhje me kërkesën për dhënien e urdhrit ndëshkimorë PP/II.nr.2662/19 të datës 29.11.019, konform nenit 495 par 1 të KPP-së jashtë seance me datë 06.01.2020 merr këtë:

**A K T GJ Y K I M**

**PRANOHET** kërkesa Prokurorisë Themelore në Pejë, Departamenti për krime të përgjithshme, PP/II.nr.2662/19 të datës 29.11.019,dhe kjo gjykatë, pa mbajtur shqyrtim gjyqësor jep **URDHËR NDËSHKIMOR.**

**I pandehuri B B,** i lindur me datë ... në fsh. R K- Pejë ku edhe banon, i biri i U dhe i nënës M e lindur T, i identifikuar ne baze te letërnjoftimit me numër ..., nacionalitetit shqiptar, shtetas i Republikës së Kosovës, mbrohet në liri.

**ËSHTË FAJTOR**

Për shkak se:

Me datë 08.11.2019, rreth orës 06:50 minuta ne fsh. R K- Pejë, nuk ndërmerr masa pe evitimin e rrezikut për jetën e njerëzve, ndonëse këtë ka mundur ta bej pa u rrezikuar veten, ne atë mënyrë qe i pandehuri B lëshon qenin e tij dhe te njëjtin nuk e siguron ashtu qe ai e sulmon te dëmtuarin F B duke e kafshuar ne te dyja këmbët dhe duart për çka i shkakton edhe lëndime trupore,

-me çka ka kryer vepër penale mos evitimi i rrezikut nga neni 362 par.1 të KPRK-së.

Andaj, gjykata konform nenit 7,38,69,81,82 dhe neni 362 par.1 të KPRK-së si dhe nenet 365,498, 499 te KPP-se, të pandehurit i shqipton:

**VËREJTJE GJYQËSORE, Të pandehurit i tërhiqet vërejta se në të ardhmen nëse përsërit veprimet e tilla do të dënohet me rëndë**

* I pandehuri obligohet që në emër te paushallit gjyqësor, të paguaj shumën prej **20 € (njëzetë) euro**, dhe në emër të programit për kompensimin e viktimave të krimit shumën prej **30 (tridhjetë) euro,** të gjitha këto në afat prej 15 ditësh, pasi që aktgjykimi të merr formën e prerë.
* Pala e dëmtuar, F B nga fsh. R K-P, për realizimin e kërkesës pasurore juridike udhëzohet në kontest të rregullt civil.

**A r s y e t i m**

Prokuroria Themelore në Pejë, Departamenti për krime të përgjithshme, ndaj të pandehurit B B nga fsh. R K-Pejë, ka ngrit aktakuzë PP/II.nr.2662/19 të datës 29.11.019 për vepër penale mos evitimi i rrezikut nga neni 362 par. 1 të KPRK-së.

Konform nenit 493 të KPP të Kosovës, PPK në Pejë pas ngritjes së aktakuzës ka kërkuar që gjykata pa e mbajtur shqyrtimin gjyqësorë, të lëshoi urdhër ndëshkimorë me të cilin të pandehurit ti shqiptoi vërejtje gjyqësore.

Para se te vazhdohet me arsyetim të aktgjykimit për palën e pa udhëzuar është e nevojshme që ti referohemi dispozitës së nenit 362 paragrafi 1 të KPK-së, e cila dispozitë për kryesin e kësaj vepre penale parasheh dënim me gjobë ose me burgim deri në një vit.

Gjykata me rastin e shqyrtimit paraprak të çështjes konform nenit 495 të KP të Kosovës, gjeti se janë plotësuar kushtet nga dispozita e nenit 493 të KPP të Kosovës dhe pa mbajtur shqyrtimin gjyqësorë vendosi që ta pranoi kërkesën e Prokurorisë Themelore në Pejë, Departamenti për krime të përgjithshme për dhënien e urdhrit ndëshkimorë dhe shqiptoi ndaj të pandehurit vërejtjen gjyqësore si në dispozitiv të aktgjykimit.

Kjo gjykatë konsideron se provat e bashkangjitura shkresave të lëndës: raporti i policit Edita Loxhaj K.I. 5659 dt. 08.11.2019, ne et cilin nder te tjera cekte se qeni i B Bt e kishte kafshuar et dëmtuarin F B, raporti i oficerit Sead Hamziq KPS 8975 dt. 08.11.2019 ne te cilin nder te tjera ceket se i dëmtuari kishte raportuar rastin dhe veprimet e ndërmarra , intervista e te dyshuarit B B dhënë ne st. Policor ne Pejë me dt. 08.11.2019 i cili nder te tjera deklaron se i vjen keq se i ka ndodh kjo dhe do te sigurohet qe mos te ndodh kjo me kur, deklarata e te dëmtuarit F B dhënë ne st. Policor Pejë me dt. 08.11.2019 i cili nder te tjera deklaron se “dhe papritmas me sulmoj qeni i B duke me kafshuar ne te dy këmbët dhe ne te dy duart”, deklarata e dëshmitarit I B dhënë ne st. Policor Pejë me dt. 08.11.2019 i cili nder te tjera deklaron se “ e pash Fin te mbuluar ne gjak ne te dy këmbët dhe duart dhe me njoftoj se ishte sulmuar nga qeni i B”, procesverbali 002891 i dt. 08.11.2019 ne te cilin nder te tjera ceket se nga qeni i B eshët sulmuar i dëmtuari F, si dhe shkresat e tjera të cilat janë pjesë përbërëse e shkresave të lëndës, janë prova të besueshme mbi bazën e të cilave vërtetohet se i pandehuri është kryes i veprës penale për të cilën është akuzuar.

Me rastin e matjes së shqiptimit të dënimit, gjykata i vlerësoi të gjitha rrethanat të cilat konform nenit 69 të KP të Kosovës, ndikojnë në llojin dhe lartësinë e dënimit ashtu që si rrethanë lehtësuese gjeti se nga shkresat e lëndës nuk shihet se i pandehuri i lartë cekur ka qenë i dënuar më parë, dhe ndaj tij nuk zhvillohet ndonjë procedurë tjetër penale, Rrethanë renduese për të pandehurin gjykata nuk gjeti.

Andaj, gjykata të pandehurin e dënoi si në dispozitiv të aktgjykimit duke qenë i bindur se vërejtja gjyqësore është adekuat me shkallën e rrezikshmërisë së veprës penale dhe shkallën e përgjegjësisë penale, se me këtë dënim ndaj tij mund të arrihet qëllimi i dënimit të cilën e parasheh dispozita e nenit 38 të KP të Kosovës.

Vendimi lidhur me paushallin gjyqësorë u murr konform nenit 450 par.1 dhe 2 pika 2.6 të KPP të Kosovës.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Konform nenit 463 par. 2 të KPP-së, për realizimin e kërkesës pasurore juridike i dëmtuari F B, për realizimin e kërkesës pasurore juridike udhëzohet në kontest civil.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 495 të KPP-së, gjykata përpiloj këtë aktgjykim.

**NGA GJYKATA THEMELORE NË PEJË-Departamenti i përgjithshëm, P.nr. 1128/19, të datës 06.01.2020.**

**Bashkëpunëtore profesionale GJ Y Q T A R I**

**Selvane Bukleta Shaqë Curri**

**UDHËZIM JURIDIK:**

Kundër këtij aktgjykimi mund

të ushtrohet kundërshtim në afat prej 8 ditësh

në këtë gjykatë, e përmes zyrës së

pranimit të kësaj gjykate.